ഇംഗ്ലണ്ട് ടീമിന് ടെന്ഷന് വേണ്ട :ഇന്ത്യ ജയിച്ചതായി ചരിത്രമില്ലെന്ന് മൈക്കല് വോണ് ഇന്ത്യ :ഇംഗ്ലണ്ട് ലീഡ്സ് ക്രിക്കറ്റ് ടെസ്റ്റിലെ നാലാം ദിനത്തെ കളിക്ക് തുടക്കമായി വരുമ്ബോള് ഏറ്റവും അധികം ടെന്ഷന് അനുഭവിക്കുന്നത് ഇന്ത്യന് ക്രിക്കറ്റ് ആരാധകരും ടീം ഇന്ത്യയും തന്നെയാണ്. ലീഡ്സ് ടെസ്റ്റില് നാലാം ദിനത്തെ കളി ഇന്ത്യന് ടീമിന് സുപ്രധാനമാണ്. ഒന്നാം ഇന്നിങ്സില് പൂര്ണ്ണമായി തകര്ന്ന ടീം ഇന്ത്യയുടെ ഗംഭീര തിരിച്ചുവരവാണ് ലീഡ്സില് മൂന്നാം ദിനം കണ്ടത്. വളരെ അധികം വിമര്ശനത്തെ നേരിട്ട പൂജാര, കോഹ്ലി എന്നിവര് ഫോമിന്റെ തുടക്കം എന്നോണം സൂചനകള് നല്കുമ്ബോള് ഇന്ത്യന് ക്രിക്കറ്റ് ആരാധകരില് പ്രതീക്ഷ ഉയര്ന്ന് കഴിഞ്ഞു. എങ്കിലും മൂന്നാം ദിനം കളി അവസാനിപ്പിക്കുമ്ബോള് ഇന്ത്യന് ടീം ഇംഗ്ലണ്ടിന്റെ ഒന്നാം ഇന്നിങ്സ് സ്കോറിന് 139 റണ്സിന് പിറകിലാണ്.പൂജാരക്കും വിരാട് കോഹ്ലിക്കും നാലാം ദിനം എങ്ങനെ ജെയിംസ് അന്ഡേഴ്സന്റെ ബൗളുകളെ നേരിടാന് കഴിയുമെന്നതാണ് പ്രധാന ചര്ച്ചാവിഷയം. എന്നാല് നാലാം ദിനം ഇന്ത്യന് ക്രിക്കറ്റ് ടീമിന്റെ പരാജയം പ്രവചിക്കുകയാണ് മുന് ഇംഗ്ലണ്ട് താരം മൈക്കല് വോണ്. ഇംഗ്ലണ്ട് ബൗളര്മാര് ഒരുവേള നിരാശ തോന്നി അനായസം റണ്സ് നല്കിയാല് പോലും ലീഡ്സ് ടെസ്റ്റ് നാലാം ദിനം അവസാനിക്കുമെന്നാണ് മൈക്കല് വൊണിന്റെ അഭിപ്രായം.ചരിത്രം ഇപ്പോള് പറയുന്നത് ഇന്ത്യന് ടീമിന്റെ തോല്വി തന്നെയാണ്. ലീഡ്സ് ടെസ്റ്റില് ബാറ്റിങ്, ബൗളിംഗ് എല്ലാം മികച്ച രീതിയില് തിളങ്ങിയ ഇംഗ്ലണ്ട് ടീം ഈ ടെസ്റ്റ് മത്സരം ജയിച്ച് പരമ്ബരയില് 11ന് എത്തും. പക്ഷേ ഇംഗ്ലണ്ട് ബൗളര്മാര് അല്പ്പം കൂടി സമാധാനം കാണിക്കണം എന്നതും ഒരു സത്യം. നാലാം ദിനം തന്നെ ഇന്ത്യന് ടീം തോല്വിക്കുള്ള സാധ്യതയുണ്ട് വോണ് പ്രവചനം വിശദമാക്കി. ഇംഗ്ലണ്ട് ടീം അല്പ്പം കൂടി സമയം കാത്തിരിക്കണം എന്നാണ് എന്റെ ഉറച്ച വിശ്വാസം. ഇംഗ്ലണ്ട് തന്നെയാണ് ഈ ലീഡ്സ് ടെസ്റ്റില് മുന്നില്. സമ്മര്ദ്ദം ഒന്നും അനുഭവിക്കാതെ തുടരുന്ന പ്രക്രിയ അനുസരിച്ച് പന്തെറിഞ്ഞാല് ഉറപ്പാണ് ഇംഗ്ലണ്ട് ജയം.ചിലപ്പോള് ഒരു മണിക്കൂര് അല്ലേല് ഒന്നര മണിക്കൂര്. ഇംഗ്ലണ്ട് ബൗളര്മാര് സാവകാശം ഫോര്ത്ത് സ്റ്റമ്ബ് ലൈനില് തന്നെ പന്തെറിയണം. അവര് ഉറപ്പായും ഇന്ത്യന് ബാറ്റ്സ്മാന്മാരെ കൂടുതല് ആശങ്കയിലാക്കും മൈക്കല് വോണ് നിലപാട് വ്യക്തമാക്കി